ร้านภูวไนยเบเกอรี่เป็นร้านที่ตั้งแต่จำความได้ก็เห็นเปิดแล้ว ร้านหาไม่ยาก อยู่ตรงข้ามวิทยาลัยพยาบาลบรมราชชนนี สรรพสิทธิ์ ใกล้กับโรงพยาบาลสรรพสิทธิประสงค์

ที่นี่มีขนมเบเกอรี่หลากหลาย แล้วก็ชานมไข่มุก
ขนมที่นี่ราคาค่อนข้างย่อมเยาถ้าเทียบกับร้านทั่วไป
มาการองอันละประมาณ 15 บาทมีหลากหลายรส ทำออกมาใช้ได้ถ้าเทียบกับราคาก็โอเค ชอบที่สุดขอยกให้ชาไทยค่ะ แต่ถ้ารสผลไม้จะเปรี้ยวหน่อยนะคะ

เค้กลูกตาล 45 บาท เนื้อลูกตาลอ่อนดี ครีมเบานุ่ม แต่ตัวเค้กหยาบไปนิดนึง

ชานมไข่มุกก็ใช้ได้ แต่เราชอบพวกชาผลไม้มากกว่า

อีกอย่างที่ชอบที่สุดขอยกให้ขนมจีบ ซาลาเปา ดูงงว่ามาอยู่ในร้านเบเกอรี่ได้ไง แต่ขอบอกว่าอร่อยนะคะ บางทีคิดอะไรไม่ออกก็มาทานแทนอาหารเที่ยงค่ะ

สรุปเป็นร้านเบเกอรี่ราคาย่อมเยา รสชาติใช้ได้ ใครอยู่ใกล้ๆ ก็มาลองดูค่า